Arno

Arno er en elv i den italienske regionen Toscana. Den er den viktigste elven i sentrale Italia etter Tiber. Arno er 240 km lang og dens kilder er ved Monte Falterona (1 654 moh) i fjellkjeden Appenninene. Elva renner først mot sørøst, og snur mot nordvest i nærheten av Arezzo. Den renner siden mot vest gjennom byene Firenze, Empoli og Pisa og flyter ut i Tyrrenhavet ved Marina di Pisa.

Som mange elver i middelhavsområdet, kan Arno ha meget ulik vannføring: Fra en voldsomt brusende, breddfullt med smeltevann på våren til en stille, rislende bekk på bunnen av elveleiet om høsten. Det har ofte ført til oversvømmelser og jordskred om våren. Ved oversvømmelsen den 4. november 1966 førte oversvømmelse i Arno til at demningene ved Firenze brøt sammen, drepte minst 40 mennesker og ødela eller skadet utallige mesterverk innen kunst og sjeldne bøker i Firenze. Selv førti år senere er det hundrevis av verker som fortsatt venter på å bli restaurert. Nyanlagte demninger høyere opp har gjort det mulig å utjevne vannføringen, slik at florentinerne kan leve mer trygt ved sin elv.McLean, Alison (November 2006): «This Month in History» i: Smithsonian 37 (8), s. 34.

 Etymologi 
Arno, navnet på elven, kommer fra latinske ArnusPlinius den eldre: Naturalis Historia 3.50 Filologen Hans Krahe har knyttet dette toponym til oldtidseuropeiske *Ar-n-, avledet fra urindoeuropeiske rotordet *er-, «flyte, bevege».Bascuas, Edelmiro: Hidronimia y léxico de origen paleoeuropeo en Galicia (PDF), s. 41

 Referanser 

 Eksterne lenker 

 Autorità di Bacino del Fiume Arno, Myndighetene for oversvømmelser ved Arno (italiensk)

Kategori:Toscana
Kategori:Elver i Italia
Kategori:Nedbørfelt til Middelhavet